31999R1167
L 141/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1167/1999 НА КОМИСИЯТА
от 3 юни 1999 година
за изменение на Регламент (ЕО) № 831/97 относно определяне на стандартите за търговия с авокадо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 857/1999 (2), и по-специално член 2, параграф 2 от него,
(1)
като има предвид, че Регламент (ЕО) № 831/97 на Комисията (3) определя стандартите за търговия с авокадо;
(2)
като има предвид, че стандартът на ООН/ИКЕ (Икономическата комисия за Европа на ООН) FFV-42 относно търговията и контрола върху търговското качество на авокадото, предмет на международната търговия между държавите-членки на ООН/ИКЕ и предназначено за тези държави, беше изменен на последните сесии на Работната група по стандартизация на бързоразвалящи се продукти и развитие на качеството към Икономическата комисия за Европа на ООН; като има предвид, че член 2, параграф 2 от Регламент (ЕО) № 2200/96 предвижда, че при приемането на стандарти, отнасящи се до плодовете и зеленчуците, се вземат предвид стандартите на ООН/ИКЕ, препоръчани от тази работна група; като има предвид, че стандартите на Общността за авокадо следва да бъдат хармонизирани със съответните стандарти на ООН/ИКЕ;
(3)
като има предвид, че мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 831/97 се изменя както следва:
1.
В раздел II „РАЗПОРЕДБИ ОТНОСНО КАЧЕСТВОТО“ буква А (Минимални изисквания), втори параграф, първо изречение, се добавя изразът „твърди в пункта на експедиране и“ се добавя след израза „трябва да бъдат“.
2.
В раздел V „РАЗПОРЕДБИ ОТНОСНО ТЪРГОВСКИЯ ВИД“, буква А (Еднородност), първи параграф се заменя със следното, (включително бележка под линия (1)):
„Съдържанието на всяка опаковка трябва да бъде еднакво и да съдържа само авокадо от един и същи произход, сорт, качество, цвят (4) и размер.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 юни 1999 година.